cyanic-selkie/wikianc huggingface dataset:
Die krap met die goue knypers
Notas
Ná sy werk aan Koning Ottokar se septer, het Hergé begin werk aan sy volgende verhaal, Die land van swart goud. Die verhaal het 'n mindere storielyn gehad: Kuifie het betrokke geraak in die konflik tussen die Jode, Arabiere en die Britse soldate in die Midde-ooste. Toe Nazi Duitsland België beset het, het hy werk aan die verhaal opgeskort en eerder die storie geskryf waaroor dié artikel handel, wat minder kontroversieel was. Kuifie-avonture gedurende die Tweede Wêreldoorlog raak onderwerpe soos wetenskaplike missies en skattejagte aan.
Bron
Vertaal vanaf die artikel The Crab with the Golden Claws op die Engelse Wikipedia.
Libertalia
Die bestaan van Libertalia word beskryf in die boek A General History of the Pyrates deur kaptein Charles Johnson, ’n andersins onbekende persoon wat volgens sommige dalk ’n skuilnaam van Daniel Defoe was. Die boek bevat ’n mengsel van feite en fiksie en dit is moontlik dat die bestaan van Libertalia versin is. Dit is glo gestig deur die seerowers Thomas Tew en Olivier Misson en die Italiaanse priester Caraccioli. 200px|duimnael|Die ligging van Île Sainte-Marie, waar Libertalia moontlik geleë was.
Moeder Teresa
Lewensgeskiedenis
Een van haar eerste projekte was om 'n verlate Hindoe-tempel te omskep in die Kalighat Tuiste vir Sterwendes waar selfs die armste mense met respek kon sterf. Daarna het sy die Nirmal Hriday (Rein Hart) Tuiste vir Sterwendes, Shanti Nagar, 'n "vredesdorp" vir melaatses en haar eerste kinderhuis oopgemaak. Moeder Teresa en haar susters het begin om meer en meer huise deur die hele Indië oop te maak waar daar omgesien is na hongeres, haweloses en siekes.
Patrick Cullinan
Bibliografie
Bundels
Helen Keller
Belangrikste prestasies
Helen Keller het veelvuldige toekennings ontvang, insluitende ere-universiteitsgrade, die Lions Humanitêre Prys en die Presidensiële Vryheidsmedalje. Sy het ook 14 boeke in haar leeftyd gepubliseer.
Lewensgeskiedenis
Die volgende groot uitdaging wat Helen aangepak het, was haar universiteitsloopbaan. Sy het eers ŉ voorbereidende kursus aan die Cambridge-hoërskool voltooi voordat sy in 1900 tot die Universiteit van Radcliffe in Massachusetts toegelaat is. Anne het elke klas saam met haar bygewoon en die lesings so vinnig moontlik in Helen se hand uitgespel. Met eindelose geduld en harde werk het sy in 1904 haar graad met onderskeiding verwerf. Sy het ook haar eerste boek, The Story of My Life, gedurende haar studentejare geskryf. Teen die tyd was Helen feitlik oor die hele wêreld bekend as ŉ wonderkind.
Philip Glass
Vroeë lewe, opleiding en invloede
Philip Glass is op 31 Januarie 1937 in Baltimore in die Amerikaanse deelstaat Maryland as seun van Ida (née Gouline) en Benjamin Charles Glass in 'n familie van Joodse immigrante uit Litaue gebore. Sy pa het 'n platewinkel bedryf, en so kon Philip reeds op vroeë ouderdom begin om 'n plateversameling op te bou wat hoofsaaklik uit onverkoopte langspelers bestaan het, met werke van moderne komponiste soos Paul Hindemith, Béla Bartók, Arnold Schönberg en Dmitri Sjostakowitsj asook westerse klassieke musiek (insluitende Ludwig van Beethoven se Strykkwartette en Franz Schubert se Klaviertrio no. 1 wat Glass as 'n groot musikale invloed beskryf het).
Bungeni
Bungeni is 'n groeiende nedersetting in Makhado Munisipaliteit in Limpopo, Suid-Afrika. Die groot woongebied lê weerskante van die R578-teerpad ongeveer halfpad tussen Louis Trichardt en Giyani.
Northrop Grumman B-2 Spirit
As gevolg van die B-2 se kleiner profiel word dit nie vergesel deur ondersteuningsvliegtuie soos frekwensie steuring, teen-radar of ander vegvliegtuie nie. Dit maak dit baie goedkoper en met sy groot bomrak doen dit die werk van vele kleiner vliegtuie. Die B-2 het 'n groot voordeel bo konvensionele bomwerpers. Met sy lae sigbaarheid het dit 'n groot voordeel teen hoë hoogtes want die vliegtuig se geheime sensors is baie meer effektief. 'n Amerikaanse studie toon dat twee B-2's die werk van 75 konvensionele vliegtuie kan doen. Dit beteken dat slegs vier bemanningslede se lewens in gevaar is teenoor die 132 indien konvensionele vliegtuie gebruik sou word.
Messier 54
Messier 54 of M54 (ook bekend as onder meer NGC 6715) is ’n bolvormige sterreswerm in die sterrebeeld Boogskutter. Dit is in 1766 deur Charles Messier ontdek wat dit in sy katalogus van komeetagtige voorwerpe opgeneem het.
Voorheen is geglo M54 behoort tot die Melkweg en is sowat 50 000 ligjare van die Aarde af, maar in 1994 is ontdek dit behoort waarskynlik tot die Sagittarius- Elliptiese Dwergsterrestelsel. Volgens moderne ramings is M54 sowat 87 000 ligjare van hier en het dit ’n radius van 153 ligjare. Dit is een van die digste bolswerms en het ’n absolute helderheid van 850 000 keer dié van die Son: sowat -10.
M54 is redelik maklik om te vind. Dit is naby die ster Zeta Sagittarii. Die onderskeie sterre kan egter selfs met groter amateurteleskope nie gesien word nie.
In Julie 2009 het ’n span sterrekundiges bekend gemaak hulle het bewyse van ’n swartkolk in die kern van M54 gevind.
Afval
Bereiding
Teneinde die pens sag te kry en die misgeur te laat verdwyn, kook 'n mens hom eers 'n halfuur in 'n aparte pot kookwater (hierdie proses word afwater genoem), waarna jy hom met die res van die afval laat prut. Skaapafval neem omtrent 3 tot 4 ure se prut om gaar te word; beesafval neem 10 tot 12 ure. Die vleis is dan murgsag en val van die bene af.
Ragnar Fjørtoft
Fjørtoft is in Kristiania (tans Oslo) gebore. Hy was die seun van ’n skoolhoof van ’n blindeskool, Lauritz Hansen Fjørtoft, en Anne Birgitte Marie Schultze. Toe hy vier jaar oud was, het sy gesin na Trondheim verhuis. Nadat hy sy examen artium in 1933 voltooi het, het hy na Oslo teruggekeer. Hier het hy meteorologie gestudeer; sy professor was Halvor Solberg, ’n oud-student van Vilhelm Bjerknes.
Fjørtoft het op 29 Maart 1939 met Ragnhild Nordskog getrou. In dieselfde jaar het hy na Bergen verhuis waar hy deur Vervarslinga på Vestlandet ("Weervoorspelling in Vestlandet") aangestel is. Hy was sowel in Oslo asook in Bergen polities aktief; as ’n oortuigde sosialis was hy lid van die sosialistiese studente-organisasie Sosialistisk studenterlag ("Sosialistiese studenteliga").
Stephanie Bachelor
Stephanie Bachelor (23 Mei 1912 – 22 November 1996) was 'n Amerikaanse aktrise. Sy was bekend vir haar rolle in die rolprente Gangs of the Waterfront (1945), Crime of the Century (1946), Blackmail (1947), en Homicide for Three (1948).
Anthony Gatto
Gatto is in Manhattan gebore, en het in Maryland grootgeword. Hy was 'n jongleer-wonderkind: teen negejarige ouderdom het hy reeds wêreldklas bereik. Hy het sy eerste TV-verskyning op die ouderdom van 8 jaar op die program That's Incredible! gemaak. Gatto se vroeë blootstelling aan jongleer, en baie van sy aanvanklike optredes, kan toegeskryf word aan sy aangenome vader Nick Gatto, wat jare lank as 'n jongleur opgetree het.
In 2012 het Gatto as kunstenaar by Cirque Du Soleil afgetree om 'n betonhervlakkingsbesigheid "Big Top Concrete Resurfacing LLC" in Orlando, Florida onder sy geboortenaam Anthony Commarota te bedryf.
Hans van Mierlo
Van 1981 tot 1982 was hy minister van Verdediging en van 1994 tot 1998 minister van Buitelandse Sake en vise-premier in die Kok I-kabinet. Hy was ook 'n parlementariër gewees.
Library Genesis
Vanaf 5 Junie 2018 bepaal Library Genesis dat hulle databasis meer as 2.7 miljoen boeke en 58 miljoen wetenskaptydskriflêers bevat.
Amersfoort, Nederland
Amersfoort is op een na die grootste stad van die Nederlandse provinsie Utrecht. Die munisipaliteit het sowat 145 000 inwoners (2010). Amersfoort is aan die Eemrivier geleë.
Clathria basiarenacea
Clathria basiarenacea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Oosblok
Die Sowjetunie se bondgenote in die Oosblok is dikwels "satellietstate" van die Sowjetunie genoem.
Malgassiese Opstand
Verloop
Op die aand van 29 Maart 1947 is gekoördineerde verrassingsaanvalle geloods deur Malgassiese nasionaliste, wat met spiese gewapen was, teen militêre basisse en plantasies in Franse besit in die oostelike deel van die eiland. Dit is opgevolg deur optrede in die suide en het in die volgende maand vinnig na die sentrale plato en die hoofstad, Antananarivo, uitgebrei. Die getal Malgassiese nasionalistiese vegters word op meer as ’n miljoen geraam.
Sywurm
Biologiese en ander feite
Die sywurm se natuurlike voedsel is moerbeiblare. Die larwe is aanvanklik swart, maar groei na 36 tot 45 dae tot 'n roomwit ruspe van 75 mm. Die larwe vreet van die oomblik dat hy uitbroei byna onophoudelik. Na onderskeidelik 6, 12, 18 en 26 dae "slaap" die ruspe egter vir sowat 24 uur wanneer hy ook vervel.
Quo vadis
‘Quo vadis’ kom ook in Genesis 16:8, Genesis 32:17 en Johannes 14:5 voor.
Hector Ross
Hector Ross (11 Februarie 1914 – 26 November 1980) was 'n Britse akteur. Hy was bekend vir sy rolle in die rolprent Happy Go Lovely (1951) en in die televisiereekse BBC Sunday-Night Theatre (1950) en Operation Diplomat (1952).
Poinsettia
Eienskappe
Die kleure word deur ligperiodes geskep, wat beteken die plant verg donkerte (12 uur op ’n slag, minstens vyf dae in ’n ry) om van kleur te verander. Deur die dag moet dit weer volop lig kry vir die helderste kleur.
Pleknaamsveranderinge in Burkina Faso
Hier volg 'n lys van dorpe en stede in Burkina Faso waarvan die name verander is:
Geodia apiarium
Geodia apiarium is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Telegram
Telegram kan verwys na:
Sparta
Dat hulle nie sonder rede bekommerd was nie, blyk uit onder meer die Messeense opstande in die 7e eeu wat met groot moeite onderdruk is. Die Spartane het elke moontlikheid van 'n opstand by voorbaat probeer onderdruk deur hulle baasskap oor die helote op verskillende maniere te demonstreer. Spartaanse jeugdiges moes byvoorbeeld in verskillende stadia van hul militêre opleiding 'n heloot ritueel doodmaak om te bewys dat hy gereed was vir verdere opleiding.
Perioike
Dit is nie duidelik wie die perioike oorspronklik was nie. In teenstelling met die helote het hulle hul laer status oor die algemeen aanvaar en daar was onder hulle geen sprake van opstand nie. Hulle het dikwels saam met die Spartaanse leer geveg en ook vir die uitrusting van die leer gesorg. Sparta het dus tot 'n samelewing met duidelik onderskeibare bevolkingsgroepe ontwikkel. Na die tydperk van uitbreiding, wat na die verowering van Messenië in die loop van die 7e eeu tot stilstand gekom het, het die Spartane weens die bedreiging van helote-opstande tot 'n omsigtige beleid oorgegaan.
Spartaanse praktyke
Geskiedkundiges is by gebrek aan nog ouer bronne van mening dat die geskiedenis van Sparta begin het in die 10de eeu v.C., tydens die inval van 'n Doriese stam wat die gebied aan hulself onderwerp het en die oorspronklike nie-Doriese inwoners as slawe op die lande laat werk het.
Mana
duimnael|240px|Mana op die see in [[Melanesië, 1846.]]
Stockard Channing
Stockard Channing (gebore 13 Februarie 1944) is 'n Amerikaanse aktrise. Sy is bekend vir haar rolle in die rolprente Grease (1978), Six Degrees of Separation (1993), Practical Magic (1998), en Where the Heart Is (2000).
Emma Sandys
Biografie
Haar werke sluit in:
16 September
16 September is die 259ste dag van die jaar in die Gregoriaanse kalender (260ste in skrikkeljare). Daar volg nog 106 dae.
SC Verl
Die klub se grootste prestasie was toe dit die derde rondte van die DFB-Pokal bereik het in die 1979/80-seisoen. Die klub het ook al by drie ander geleenthede die hoofrondte van die kompetisie bereik.
Omsingel die laer van die heiliges
Die stranding van die vloot in die Franse Riviera
Tydens die stranding van die Ganges-vloot het die president sy radiotoespraak gemaak. Hy was geskok deur wat hy geskryf het en het van plan verander. Sy afskeidswoorde was: In die aand voor die miljoene Indiërs voet aan wal sit, dros die meeste weermag- en polisielede. 'n Klein Gideonsbende van elitesoldate, konserwatiewe monnike, en ou nasionaliste bly alleen op die kus agter. In die Sowjetunie kom 'n enkele Sowjetgeneraal voor die menigte Chinese migrante te staan. In New York word die huise van die ryk, blanke middelklas deur die "onderdruktes" ingeneem. Die verteller brei dan meer uit oor die plunderings, verkragtings en anargie dwarsoor die wêreld, maar tog die redelike vreedsame staatsgreep in Frankryk - met die mag wat nou in die hande van die multikulturele komitees van Parys oorgegee word. Die verteller skets opnuut die bloedige Franse Revolusie, maar ook ander slagvelde uit die verlede, in die moderne tyd. In Parys is die staatsgreep nou klaar, die nuwe orde het geseëvier, en 'n nuwe establishment/regering het ontstaan – want na afloop van die middernagtelike orgies van roof en plunder het mense gou begin besef daar moet tog êrens 'n werkgewer weer wees, want die kosvoorrade raak darem nou op. En, kan mens byvoeg, hoe kan die arbeiders verenig/saamstaan (met die kommunistiese slagspreuk: “werkers van die wêreld, verenig u!") as daar nie meer werk is nie? Daar sal voortaan, wat ras en klas betref, volkome gelykheid heers.
Clarence Geldart
Clarence Geldart (9 Junie 1867 – 13 Mei 1935) was 'n Amerikaanse akteur en regisseur. Hy was bekend vir sy rolle in die rolprente The Great Moment (1921), A Woman of Paris: A Drama of Fate (1923), Wasted Lives (1923), en Jungle Bride (1933).
Suid-Afrikaanse Noodhulpliga
Geskiedenis
Op inisiatief van George Nezar van die ATKV en M.C. van Schoor, 'n Afrikaner-kultuurleier en ingenieur by die SAS & H (nou Transnet), is die Noodhulpliga in April 1935 gestig. Metteryd het dit takke landswyd en in Namibië gehad. Die aanvanklike doel was om die Afrikaner in sy moedertaal op 'n Christelike grondslag in noodhulp op te lei. By die skryf van die handleidings moes 'n   Afrikaanse mediese terminologie geskep word, want Afrikaanse mediese skole het toe nog nie bestaan nie. Die Liga het dus ook so 'n besondere bydrae tot die ontwikkeling van Afrikaans gelewer. Aanvanklik was die Liga Afrikaans en blank, het lede in die openbaar 'n uniform gedra en was dit op 'n semi-militêre lees geskoei. In die beginjare het die lede opgetree onder beskerming van die ATKV, maar vanaf 1943 het dit 'n onafhanklike nie-winsgewende organisasie geword.
Mackenzierivier
Die Mackenzierivier (Engels: Mackenzie River, Frans: Fleuve [de] Mackenzie; Slavey: Deh-Cho, [tèh tʃʰò], letterlik: "groot rivier"; Inuvialuktun: Kuukpak, [kuːkpɑk], letterlik: "groot rivier") is 'n groot noordwes-vloeiende rivier in Kanada. Die Mackenzierivier het 'n lengte van 1 738 km en is die langste rivier wat geheel en al deur Kanada vloei asook in die Arktiese Oseaan uitmond. Daarbenewens is dit na die Mississippirivierstelsel die tweede grootste rivierstelsel in Noord-Amerika. Die Mackenzierivier is genoem na die Skotse ontdekkingsreisiger Alexander Mackenzie, wie die rivier se monding op 14 Julie 1789 bereik het.
Messier 55
Sedert 1754 het Charles Messier verskeie pogings aangewend om die voorwerp van Parys, Frankryk, af te sien, maar weens M55 se lae deklinasie het dit nooit hoog genoeg bo die horison gestyg dat dit maklik gesien kon word nie. In 1778 het Messier dit eindelik waargeneem en in sy katalogus van komeetagtige voorwerpe opgeneem.
Swjatopolk II van Kiëf
Swjatopolk was die buite-egtelike seun van Isjaslaf I by sy minnares. Sy doopnaam was Michail. Terwyl sy broer, Jaropolk, geleef het, is hy nie beskou as ’n moontlike troonopvolger nie. In 1069 is hy na Polotsk gestuur, ’n stad wat vir ’n rukkie deur sy pa van die plaaslike leier, Wseslaf, afgeneem is. Daarna het hy tien jaar lank oor Nowgorod regeer (1078-'88). Met sy broer se dood het hy hom in Toerof opgevolg.
Plattweesilinder
Krukkasdruk
Uniek by platenjins, ly 'n boksertweeling aan verskille in die krukkasdruk soos die suiers afwisselend druk uitoefen op die krukkasgasse, en hul dan weer laat uitsit. Hierdie probleem word gewoonlik oorbrug deur middel van 'n krukkasasempypie, soos op die BMW R90S. Hierdie krukkaspompeffek word ook by enkelsilinders en die 360° inlyntweesilinder gevind.
Yaren
Nauru as klein land
Met 'n oppervlakte van net 21 km² is Nauru die derde kleinste land ná die Vatikaanstad en Monaco, die kleinste land in die Stille Oseaan en Oseanië, die kleinste land buite Europa, die kleinste eilandnasie, en die kleinste republiek. Daarbenewens het dit met 'n bevolking van 11 200 (in 2018) die wêreld se derde kleinste bevolking, ná die Vatikaanstad en Tuvalu.
Geskiedenis
Die distrik is in 1968 gestig. Die oorspronklike naam Makwa (of Moqua) verwys na Moqua-put, 'n ondergrondse meer en primêre bron van drinkwater vir die Nauruan-mense.
Geografie
Yaren is in die suide van die eiland geleë. Die oppervlakte is 1,5 km², en sy hoogte was 25 meter vanaf 2007. In die noorde van Yaren is Buada, in die ooste is Meneng en in die weste is Boe.
Belangrikste besienswaardighede
Die Moqua-put is in Yaren geleë. Dit is nie ver van die Nauru Internasionale Lughawe nie en is 'n verborge grot waarvan omtrent net plaaslike inwoners weet. Dit is taamlik begroei en het baie graffiti op die rotsmure, maar dit het 'n pragtige versteekte grot met 'n ondergrondse water / dam. Die water is 'n mengsel van vars- en soutwater. Die seewater styg wanneer die gety inkom, maar moet deur 'n ondergrondse watertafel gaan.
Friedrich Kasimir Medikus
duimnael|regs|Friedrich Kasimir Medikus.
Vlag van Botswana
Geskiedenis
Voor sy onafhanklikheid het Botswana nie oor sy eie koloniale vlag beskik nie, en die vlag van die Verenigde Koninkryk is as die de facto-vlag van die protektoraat gebruik. Toe Botswana se nasionale vlag in 1966 geskep is, is dit simbolies ontwerp om in kontras met die destydse vlag van Suid-Afrika te wees, aangesien laasgenoemde land onder ’n apartheidsregime verkeer het. Vervolgens toon die swart streep met die wit fraiings die vrede en harmonie tussen die mense van Afrika- en Europese afkoms wat in Botswana bly. Die nuwe vlag is middernag op 30 September 1966, die dag toe Botswana ’n onafhanklike land geword het, vir die eerste keer gehys.
Zanzibar
Voor 1498
Vasco da Gama se besoek in 1498 was die begin van die Europese invloed. Zanzibar het in 1503 of 1504 deel van die Portugese Ryk geword toe Kaptein Ruy Lourenço Ravasco Marques daar aan wal gestap en respek en onderdanigheid van die sultan geëis het, in ruil vir vrede. Zanzibar was vir byna twee eeue die eiendom van Portugal. Die eerste Engelse skip wat Oengoeja besoek het, die Edward Bonaventure in 1591, het ontdek dat daar geen Portugese wagposte of forte was nie. Die omvang van hul okkupasie was 'n handelsdepot waar produkte aangekoop en versamel was vir die verskeping na Mosambiek. Die omvang van hul besetting was beperk tot 'n handelspos om produkte aan te koop en te versamel vir die verskeping na Mosambiek. Hierdie onbetrokke benadering het in 1635 verander toe die Portugese 'n fort by Pemba gebou het nadat die Sultan van Mombasa 'n paar jaar vantevore Portugese burgers uitgemoor het.
Sultanaat Zanzibar
Die sultans van Zanzibar het omstreeks 1890 'n aansienlike deel van die Swahilikus, wat bekend gestaan het as die Zanj, wat Mombasa en Dar-es-Salaam, ingesluit het, beheer. Aan die begin van 1886, span die Verenigde Koninkryk en die Duitse Keiserryk saam om dele van die Zanzibar-sultanaat vir hul eie ryke in te palm.
Opvoeding
In die 1970's, 1980's en 1990's moes almal na skool diensplig doen, maar dit is deesdae vrywillig en min studente sluit aan. Die meeste gaan soek werk of gaan onderwyskollege toe.
Nasionale paaie in Suid-Afrika
Ouer skema
'n Ouer skema, aansienlik afwykend van die huidige nommers, is beskryf in die 1970 Shell Road Atlas of South Africa en ander gelyktydige bronne:
Mampuru
Twis rondom sy aanspraak tot die koningskap
In 2013 is die Pretoria Sentraal-gevangenis na Kgoši Mampuru II-bestuursgebied vernoem. Dit blyk nou dat die byvoeging van die titel "Kgoši" voortydig en verkeerd was. In Noord-Sotho word 'n koning "Kgosi" genoem. Die naam van die tronk sal gevolglik verander moet word.
Leptongetal
Die ses leptone is die elektron, muon en tau asook hul neutrino's: die elektronneutrino, muonneutrino en tauneutrino. Dié ses deeltjies het elkeen ’n antideeltjie, wat ’n teenoorgestelde elektriese lading het.
NG gemeente Meyerton-Oos
Tydens die Kerkraadsvergadering van 12 Mei 1967 het ouderling A.H. Jordaan ’n voorstel ingedien om ’n kerkgebou te bou. Tydens die gemeente vergadering wat gehou was op 14 Mei 1967, is daar op ’n voorstel van Mnr. A. Marx en gesekondeer deur Mnr. J. Nolte, besluit om wel die kerk te bou.
Ons eerste kantoorpersoneel
Skriba—Kallie Weyers (tydelik)
NG gemeente Middelvlei
Die NG gemeente Middelvlei is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal).
Hochschule für Wirtschaft und Recht Berlin
Die Hochschule für Wirtschaft und Recht (HWR) Berlin, Engels amptelik Berlin School of Economics and Law, is 'n publieke Fachhochschule ('n soort technikon of universiteit vir toegepaste wetenskappe) in die Duitse hoofstad Berlyn wat op 1 April 2009 met die samesmelting van twee oorspronklik selfstandige akademiese instellings, die Fachhochschule für Wirtschaft (FHW) Berlin en die Fachhochschule für Verwaltung und Rechtspflege (FHVR) Berlin, ontstaan het.
18 September
18 September is die 261ste dag van die jaar in die Gregoriaanse kalender (262ste in skrikkeljare). Daar volg nog 104 dae.
Gottlieb Redecker
duimnael|links|200px|[[Johanna Gertze (c. 1836–1935), die eerste Herero-dopeling, het die Redecker-kinders kleintyd opgepas. Dis onbekend of die seuntjie op die foto Gottlieb is.]]
Werk
Redecker is die volgende jaar deur die Koloniale Departement van die Duitse Departement van Buitelandse Sake as staatsargitek (Regierungsbaumeister) in diens geneem en het na Duits-Suidwes-Afrika teruggekeer waar hy op 21 September 1899 begin werk het. Sy aanstelling as hoof van die Direktoraat van Boudienste van die Imperiale regering van Duits-Suidwes-Afrika is twee jaar daarna bevestig. Te midde van sy pligte as argitek het hy as tolk gedien en sodoende sy kennis van die inheemse tale benut.
Redecker se skeppende vermoë as argitek, word egter op sy beste vertoon in die geslaagde Art Nouveau-metamorfose van die Neo-Romanesque-styl in die Windhoekse Christus-kirche. Hierdie kerk met sy rustiekmure, wat gebou is om die beëindiging van vyandelikhede van die Herero-Namaopstande te gedenk, bly steeds die skilderagtigste baken van die hoofstad.
Eerste Wêreldoorlog en daarna
Voor die Imperiale Goewerneur van Duits-Suidwes-Afrika uit Windhoek vertrek het, het hy Redecker in bevel van fiskale besittings geplaas. Na die inval deur Suid-Afrikaanse magte onder bevel van genl. Louis Botha en hul besetting van Windhoek in Mei 1915, is hy in Kimberley geïnterneer, maar vrygelaat na die verdrag van Khorab in Julie dieselfde jaar waarop hy na Windhoek terugkeer het.
Tweede Wêreldoorlog en afsterwe
In 1907 is Redecker vereer met die Koninklike Orde van die Kroon, 4de Klas, met swaarde op wit lint met ’n swart rand, en in 1910 met die Orde van die Rooi Arend, 4de Klas.
NG gemeente Mindalore
Die NG gemeente Mindalore is 'n gemeente van die Nederduitse Gereformeerde Kerk in die Sinode Goudland (voorheen Sinode van Wes-Transvaal).
Clathria cancellaria
Die spons behoort tot die genus Clathria en tot die familie Microcionidae. Die wetenskaplike naam van die spesie is die eerste keer geldig gepubliseer in 1814 deur Lamarck.
Leontios van Bisantium
Leontios was ongewild. Hy het militêre operasies vermy en eerder probeer om die ryk te verenig. Nadat die Moslems Kartago in 697 verower het, het die Bisantynse soldate in opstand gekom en generaal Apsimaros as hul leier aangewys. Apsimaros het sy naam na Tiberius III verander en die leër het na Konstantinopel opgeruk en Leontios se bewind in 698 oorgeneem. Leontios is gevange geneem, vermink en later tereggestel.
Indwerivier
Die Indwerivier is 'n rivier in die binneland van die Oos-Kaap in Suid-Afrika. Die water van die rivier vloei uiteindelik in die Groot-Keirivier in.
Columbiarivier
Die Columbiarivier ontspring in die Columbiameer in die Kanadese provinsie Brits-Columbië en vloei in suidwestelike rigting, waar dit die Amerikaans-Kanadese grens kruis en deur die stede Portland en Vancouver loop. Op die laaste 480 km vorm die Columbiarivier die grens tussen die Amerikaanse deelstate Oregon en Washington. Die rivier se bekken streek oor sowat 668 000 km², waarvan sowat 15% in Kanada geleë is. Die langste sytak van die Columbiarivier is die Snakerivier.
Marion-eiland
Geskiedenis
Na die anneksasie is dadelik begin met die oprigting van 'n weerstasie en op 20 Maart 1948 is die eerste sinoptiese waarnemings na Suid-Afrika gestuur. 'n Klein nedersetting is deur 'n groepie mense van die eiland Tristan da Cunha begin, en een van hulle, ene A.B. Crawford, was ook die eerste bevelvoerder van die weerstasie. Die nedersetting en weerstasie is bo 'n inham met die naam Transvaal Cove geleë. Sedert die totstandkoming van die weerstasie is die personeel jaarliks omgeruil en voorrade aangevul deur die navorsingskip RSA.
Plantegroei
Die grootste deel van die sub- straat waarop plantegroei voorkom, is 'n sponsagtige massa verrottende organiese materiaal bekend as veen. Vanweë die hoë reënval word enige minerale elemente wat vrykom, feitlik dadelik uitgeloog. Die veen is gevolglik arm aan voedingstowwe (oligotrofies) en suur. Die enigste uitsonderings is langs die kus, waar die seesproei 'n voortdurende toevoeging van soute tot die grond veroorsaak, en die broeiplekke van voëls en robbe, waar die mis van die diere die grond steeds verryk.
Dierelewe
Twee soorte robbe verteenwoordig die normale inheemse soogdierbevolking van Marion-eiland. Ook die ongewerwelde fauna word deur relatief min soorte op die eiland verteenwoordig. Dit sluit in vier spesies spinnekoppe, ag spesies myte, sewe spesies erdwurms en 32 spesies klein, meestal nie-vlieënde insekte. Veral die insekfauna is naverwant aan die van die nabygeleë Crozeteilande, Heraldeiland en Kergueleneilande. Die ongewerwelde diere vorm, net soos die werweldiere, deel van die subantarktiese fauna, wat heelwat van die Suid-Afrikaanse fauna verskil.
Mila Guy
Mila Guy (14 November 1992 - ) is 'n Suid-Afrikaanse aktrise en opgeleide kostuumontwerper van Nelspruit wat tans in Linden, Johannesburg woon. Sy is bekend vir haar rolle in films soos Liewe Kersfeesvader (2017), Wonderlus (2017) en die kykNET-komediereeks, Hotel (2016). Sedert 2020 vertolk sy die rol van Lana Basson in die daaglikse sepie 7de Laan op SABC2.
Tsesarewitsj
Ná die monargie
Tot aan die einde van die keiserryk se bestaan het die meeste mense in Rusland en oorsee steeds na die Russiese keiser as "tsaar" verwys wanneer hulle geskryf of gepraat het. Dit was moontlik die rede dat die troonopvolger meer dikwels "tsarewitsj" genoem is as die korrekte "tsesarewitsj", veral in minder ingeligte kringe.
Saasveld, George
Barones Gesina van Reede van Oudtshoorn koop in 1854 die plaas Pampoenkraal en herdoop dit tot Saasveld, die plek in Nederland van waar haar voorgeslagte gekom het. In 1902 het die regering van die Kaapkolonie ‘n kollege gestig om  bosbouers op te lei. Tot 1932 was die kollege gevestig by Tokai. Daarna is dit na Saasveld verskuif om naby die inheemse bosse, plantasies en saagmeulens te wees. In 1985 het die Port Elizabeth Technikon die beheer by die Departement Bosbou oorgeneem en sedert 2005 is Saasveld ‘n kampus van die Nelson Mandela-universiteit van Port Elizabeth.
Plutonium
Toksikologie en veiligheid
Plutoniumverbindinge is giftig. Die chemiese toksisiteit van plutonium is vergelykbaar met dié van ander swaar metale. Plutonium is daarmee vergelykbaar met lood.
L.W.B. Binge
Binge is die pa van Herman Binge, 'n vervaardiger van TV-reekse, onder meer oor die geskiedenis van die Afrikaanse teater. Herman en sy vrou, die aktrise Joanie Combrinck, se seun Ludwig is ook ’n akteur.
Willem Kempen
Willem Kempen (1909–1986) was ’n taalkundige, professor in Afrikaanse taalkunde aan die Universiteit van Stellenbosch, voorsitter van die Taalkommissie van die Suid-Afrikaanse Akademie vir Wetenskap en Kuns en skrywer van taalkundige boeke.
Organiese chemie
Organiese chemie en biochemie
Die lewe soos ons dit ken, maak trouens ook staat op anorganiese chemie. Materiale soos skulpe, tande en been bestaan deels uit organiese maar hoofsaaklik uit anorganiese stowwe. Baie ensieme maak staat op oorgangsmetale soos yster en koper. Hulle is eintlik voorbeelde van wat die organometaalchemie bestudeer.
Geboë pyltjies en reaksiemeganismes
Hierdie geboë pyltjies speel 'n groot rol in die organiese chemie omdat dit die groot ervaring wat navorsers het met watter reaksies moontlik is (of nie) in 'n beeldtaal uitdruk en 'n grafiese model vorm waarmee reaksies begryp en voorspel kan word.
Wsewolod II van Kiëf
Hy was met Maria, die dogter van grootprins Mstislaf I van Kiëf, getroud. Hul oudste seun was Swjatoslav III van Kiëf.
Unix
Vanaf 2007 besit die Open Group ('n industriestandaard-konsortium) die UNIX®-handelsmerk. Slegs stelsels wat ten volle ooreenstem met die Enkele UNIX-spesifikasie kwalifiseer as "UNIX®" (ander word gesien as Unix-verwant).
Slag van Kakamas
Die Slag van Kakamas het op 4 Februarie 1915 in Kakamas, Noord-Kaap Provinsie van Suid-Afrika,tydens die Eerste Wêreldoorlog plaasgevind. Dit was 'n skermutseling vir die beheer van twee rivierponte oor die Oranjerivier tussen kontingente van 'n Duitse invalsmag en Suid-Afrikaanse weermag. Die Suid-Afrikaners slaag daarin om te keer dat die Duitsers beheer oor die ponte te kry en die rivier oor te steek.
Slag by die Teutoburgerwoud
Voorgeskiedenis
Vanaf die Ryn oor die Drusus-Kanaal, die fossa Drusiana, die Suidsee en die Noordsee, het die Romeinse vloot die operasie ondersteun. Die doelwit van die Romeine was om die gebied tussen die Ryn en die Elbe, wat deur die Germane gekoloniseer was, permanent onder Romeinse heerskappy te bring. Om dit te vermag, het die Romeine militêre kampe aan die Ryn, Lahn, Lippe (rivier), Ems en ook by die Noordsee aangebring en probeer om die guns van die Germane in hierdie gebiede te wen.
Historiese bronne
Tydgenote het reeds oor die katastrofale uitkoms van hierdie militêre gebeurtenis geskryf. So het Plinius die ouere bv. reeds in sy werk Naturalis Historia nie net oor die Germaanse stamme berig nie (boek 3 uit 'n ensiklopedie van 37 boekdele), maar ook in 'n verhandeling, wat uit 20 boeke bestaan, oor die Germaanse oorloë geskryf. Ongelukkig is hierdie verhandeling nie meer bekombaar nie.
Geen van hierdie outeurs het eerstehandse kennis van die slag gedra nie. Plinius en Velleius Paterculus het wel persoonlike ondervinding met die Germane gehad, terwyl Tacitus en Cassius Dio verskeie geskiedeniswerke, wat mettertyd verlore gegaan het, as bronne gebruik. Werke wat vraagtekens laat ontstaan, is die Germanenkriege of die Historien deur Aufidius Bassus, Hierdie bronne kan dus nie as meer as spekulasie beskou word nie.
Varus se ondergang
Alhoewel die presiese datum van die slag nie in historiese bronne aangedui word nie, is dit seker dat dit plaasgevind het toe Varus en sy legioene op pad terug was na hulle winterhoofkwartier toe. Vermoedelik wou Varus die Militêre Straat na Vetera, 'n plek in die nabyheid van Xanten, vir die terugtog neem, maar 'n boodskap oor 'n opstand wat op hierdie weg sou plaasvind, het hom oorreed om 'n omweg deur 'n onbekende gebied te neem. Arminius en sy samesweerders het vooruitgegaan en so vir Varus in 'n sorgvuldig beplande lokval gelei.
Arminius sou bewus gewees het dat die Germaanse troepe geen kans gestaan het teen die Romeine as hulle in 'n oop terrein moes veg nie. Vir die aanval het hulle dus gewag totdat die Romeinse troepe gedwing is deur die wilde natuur om uitgestrek in 'n lang ry te loop en het hulle so geprobeer om die troepe van mekaar te skei.
Otto II. Freiherr von Münchhausen
duimnael|regs|Otto von Münchhausen|371x371px
Vlermuis
Sintuie
Die vlermuis stuur klankgolwe uit met 'n toonhoogte wat so hoog is (tussen 25 en 150 kHz) dat 'n mens dit nie kan hoor nie, maar waarvoor hulle eie ore baie gevoelig is. Wanneer die klankgolwe teen 'n voorwerp bots, word dit na die vlermuis teruggekaats en hy vorm 'n "geluidsbeeld" van die voorwerp. Op die manier bepaal die vlermuis hoe die omgewing daar uitsien en of daar enige prooidiere, hindernisse of ander vlermuise aanwesig is.
Die hoefystervlermuis maak byvoorbeeld lang, eentonige geluide deur sy neus en beheer die breedte en rigting van die klankgolwe met behulp van aanhangsels in sy neus. Ander vlermuise stuur via hul bekke nie-gerigte klankgolwe van verskillende toonhoogtes uit. Die reuksintuig van vlermuise is oor die algemeen goed ontwikkel. Vleiseters en bloedsuiers is skynbaar baie gevoelig vir die bottersuur wat in die sweet van warmbloedige diere voorkom. Vlermuise het ook 'n fyn waarneming van temperatuurveranderinge: dié wat in grotte oorwinter, reageer selfs op temperatuurveranderinge van minder as 'n halwe graad Celsius.
Families
Daar is verskeie families onder die orde Chiroptera:
Lions (Verenigde Rugbykampioenskap)
Lions
Op 16 Augustus 2012 is bekendgemaak dat die Lions nie aan die 2013 Superrugbyseisoen gaan deelneem nie. Die span is weens sy teleurstellende seisoen in 2012 weggelaat ten koste van die Southern Kings. Die span het egter die geleentheid om na afloop van die 2013-seisoen in twee promosie/relegasiewedstryde teen die swakste span in die Suid-Afrikaanse groep uit te speel.
Diphini
Diphini is 'n nedersetting geleë noord van Oos-Londen, net suid van die R349-pad na Morgansbaai. Dit val onder die Groot Kei Plaaslike Munisipaliteit in die Oos-Kaap, Suid-Afrika.
Gloster Gladiator
In Noorweë het 263 Eskader egter steeds met die Gladiators geveg. Vlieënier Jacobsen het op een dag vyf Duitse vliegtuie afgeskiet. Dit is egter tragies dat 263 Eskader se vliegtuie vernietig is toe die skip waarmee dit vervoer is gekelder word deur die Duitse Vloot. Slegs twee vlieëniers het oorleef.
N3 (Suid-Afrika)
Die N3 is een van die nasionale paaie in Suid-Afrika. Die pad verbind Durban, KwaZulu-Natal met Johannesburg, Gauteng, via die Vrystaat. Die hele pad van Durban na Johannesburg is ’n snelweg van 4 bane (of meer) waar net by die tolhekke en vulstasies stilgehou mag word.
Kleindobbertjie
Die voël geniet 'n wye verspreiding in Suider-Afrika en kan enkel of in groepies in varswatergebiede (groot riviere uitgesluit) met jong plante waargeneem word. Waar nodig sal hulle snags tussen waterliggame migreer, maar bedags bly hulle op die wateroppervlak.
Isabellaskaapwagter
Die Isabellaskaapwagter (Oenanthe isabellina) is 'n voël en 'n Palearktiese, broeiende somerswerwer wat nog slegs eenkeer in Botswana op geteken is gedurende 1972. Die voël is 16 – 17 cm groot en weeg 21 - 27 gram. In Engels staan die voël bekend as die Isabelline Wheater.
Cebu Stad
Cebu Stad is ook die middelpunt van 'n metropolitaanse gebied genaamd Metro-Cebu, wat ook die stede Mandaue Stad, Lapu-Lapu Stad en Talisay Stad insluit.
Achille Eugène Finet
Achille Eugène Finet (1863, Argenteuil – 1913, Parys) was 'n Franse plantkundige wat bekend was vir sy studie van orgideë wat inheems is aan Japan en China.
Anastasius II van Bisantium
Die invallende Moslems het die ryk op see en land bedreig en in 714 tot by Galasië gevorder. Anastasius het die vrede op ’n diplomatieke manier probeer bewaar. Dit het egter misluk en hy het die mure van Konstantinopel laat versterk en ’n nuwe vloot laat bou. Met die dood van kalief al-Walid I in 715 het Anastasius van die geleentheid gebruik gemaak om die bordjies te verhang. Hy het sy soldate opdrag gegee om nie net die vyand teen te staan nie, maar hul vloot te vernietig. Hy het ’n leër onder Leo die Isauriër na Sirië gestuur om dit te verower.
Alfastraling
In teenstelling tot gammastraling, wat neutrale fotone betref en betastraling wat gewoonlik uit negatief gelaaide elektrone bestaan is alfastraling 'n stroom positief gelaaide alfadeeltjies:, die atoomkerne van helium. Hulle word by die alfaverval-proses vrygestel wat talle sware onstabiele isotope ondergaan. Vanweë sy positiewe lading word alfastraling in 'n magnetiese veld in die teenoorgestelde rigting as betastraling afgebuig. Neutrone en gammastraling word omrede hulle neutraal is nie afgebuig nie.
Elsie Baker
Elsie Baker (13 Julie 1883 – 16 Augustus 1971) was 'n Amerikaanse aktrise. Sy was bekend vir haar rolle in die rolprente Beatrice Fairfax (1916) en Patria (1917), en in die televisiereekse Alfred Hitchcock Presents (1955) en Science Fiction Theatre (1955).
Carl Gerard
Carl Gerard (28 September 1885 – 6 Januarie 1966) was 'n Amerikaanse akteur. Hy was bekend vir sy rolle in die rolprente The Beautiful Mrs. Reynolds (1918), Ladies of the Mob (1928), That Certain Thing (1928), en Leathernecking (1930).
Isjaslaf II van Kiëf
Sy eerste vrou was Agnes, dogter van Konrad III van Duitsland. Hulle kinders was:
Leslie Charleson
Leslie Charleson (gebore 22 Februarie 1945) is 'n Amerikaanse aktrise. Sy is bekend vir haar rolle in die televisiereekse General Hospital (1963), Cannon (1971), Port Charles (1997), en General Hospital: Night Shift (2007).
Swanepoelspoort
In die nabye omgewing is ook die Grootrivierhoogte. Moet dit nie verwar met die gelyknamige pas in die Wes-Kaap nie.
N5 (Suid-Afrika)
Bethlehem is ’n groot dorp in die Oos-Vrystaat. Van Bethlehem na Kestell kronkel die N5 vir 46 km. Die Golden Gate Hoogland Nasionale Park is net suid van Kestell. Die N5 loop vir nog 45 km na Harrismith en in die proses word die Wilgerivier gekruis. Die Sterkfonteindam is net suid van Harrismith. In Harrismith sluit die N5 by die N3 aan.
Toksikologie
Geskiedenis
Die Spaanse toksikoloog Mathieu Orfila word beskou as die moderne vader van toksikologie; hy het die vakgebied in 1813 die eerste keer formeel benader in sy Traité des poisons, ook genoem Toxicologie générale.
Tangens
Om te onthou
Sin: “sints” → sin = teenoorstaande oor skuins
Steven Geray
Steven Geray (10 November 1904 – 26 Desember 1973) was 'n Amerikaanse akteur. Hy was bekend vir sy rolle in die rolprente Spellbound (1945), Gilda (1946), In a Lonely Place (1950), en Gentlemen Prefer Blondes (1953).
Christenskap in Suid-Afrika
Nederduitse Gereformeerde Kerk
Die naam Gereformeerd is tot in 1842 algemeen gebruik, toe die naam van die kerk amptelik vasgestel is as die Nederduitse Gereformeerde Kerk van Suid-Afrika. Vandag is die Nederduitse Gereformeerde Kerk groter as die twee ander Afrikaanse gereformeerde kerke in die land, naamlik die Gereformeerde Kerk en die Nederduitsch Hervormde Kerk.
Historiese ontwikkeling
Die Heidelbergse Kategismus was ’n belangrike leerboek vir godsdienstige onderrig op skool en in die kategese. Nadat De Mist in 1804 'n nuwe Kerkorde daargestel het, waarin beloftes vir groter kerklike vryheid en selfstandigheid vervat was, is die eerste selfstandige sinode van die Kaap in 1824 gehou. Tydens hierdie sinodesitting is daar besluit om ’n Teologiese Kweekskool op Stellenbosch te stig, wat wel op 1 November 1858 tot stand gekom het. Die regering het egter steeds seggenskap gehad in die besluitneming van die sinode aangesien alle besluite eers vir goedkeuring aan die goewerneur voorgelê moes word. Die sinodesitting van 1862 het ’n groot opskudding veroorsaak toe ingevolge 'n Hooggeregshofbevel bepaal is dat predikante en ouderlinge noord van die Oranjerivier nie na die sinode kon terugkeer nie. Deur middel van die Groot Trek is die godsdiens, wat 'n belangrike plek ingeneem het, saam na die binneland ingedra.
Sendingwerk
In 1824 het die kerk op sy eerste sinode egter besluit om met sy eie sendingwerk onder anderkleuriges te begin en twee jaar later is ds. Leo Marquard as die eerste voltydse sendeling aangestel. Hierdie sendingaksie het voortgegaan tot met die sinode van 1857. Tydens hierdie sinodesitting is daar besluit om afsonderlike gemeentes en kerke vir die anderkleuriges te begin. In 1881 is daar ’n afsonderlike sendingkerk met 4 Kleurlinggemeentes gestig.
Historiese ontwikkeling
Die Gereformeerde Kerk is op 11 Februarie 1859 gestig. In die advies wat die kerkraad van Cradock in 1833 van die Ring van Graaff-Reinet aangevra het oor lidmate wat geweier het om Evangeliese gesange tydens eredienste en bidure te sing, kan reeds iets van die toekomstige Gereformeerde Kerk gesien word. Op die eerste Algemene Kerkvergadering van Transvaal in 1853 is 'n versoek gerig dat die Evangeliese gesange uit die eredienste gelaat moes word.
Daar is egter nie oor die inlywing by die Kaapse Kerk besluit nie, want daar is gemeen dat ander kerkrade eers geraadpleeg moet word. 'n Diaken, W. Badenhorst, wat 'n ondersteuner van die Nederduitse Gereformeerde Kerk en ten gunste van inlywing van die Transvaalse gemeentes by die Kaapse Kerk was, het die vergadering verlaat. Die vergadering kan gesien word as die eerste teken van 'n skeuring tussen die Nederduitse Gereformeerde Kerk en die Ned. Herv. Kerk. Een van die belangrikste redes waarom daar besluit is om 'n eie kerk te stig, was die vrees vir die Britse invloed. Die Hervormde Kerk, soos die Transvaalse Kerk na 1859 genoem is, het in 1860 'n onafhanklike kerk geword.
Die eerste Rooms-Katolieke wat aan die suidpunt van Afrika voet aan wal gesit het, was Bartholomeus Dias en Vasco da Gama. Dias het 'n kruis op Santa Cruzeiland in Algoabaai geplant, terwyl Da Gama weer ŉ kruis by Mosselbaai opgerig het. Joao da Nova het in 1501 'n klein kapel by Mosselbaai gebou, wat die eerste Christelike kerkgebou in Suid-Afrika was. Die Rooms-Katolieke Kerk is aanvanklik aan die Kaap verbied en eers 30 jaar na die koms van Jan van Riebeeck was daar Rooms-Katolieke in die nedersetting.
NG gemeente Schweizer-Reneke
duimnael|regs|160px|Ds. J.H. Eybers, leraar van 1916 tot 1945. Sy dogter was die digteres [[Elisabeth Eybers.]] duimnael|links|220px|Die NG kerk Schweizer-Reneke.
Christenskap in Suid-Afrika
Sendingwerk
In 1840 is 'n sendingstasie by Malmesbury gestig, terwyl biskop Griffiths ook sendingstasies by Grahamstad, Port Elizabeth, Uitenhage en elders gestig het. Onder leiding van biskop James Davis Ricards van lerland het daar teen die helfte van die 19e eeu ŉ sistematiese sendingbeleid tot stand gekom. ln hierdie tyd het biskop J.F. Allard van Frankryk sendingwerk in Natal aangemoedig (hy was die eerste biskop in Natal) en die grootste Rooms-Katolieke sendingstasie is by Marianhill, ŉ Trappiste-nedersetting in Natal, gestig. Meer as 60 % van die Swart kerkgangers is vandag Rooms-Katolieke.
NG gemeente Schweizer-Reneke
Beginjare
Kort voor 1892 is die dorp gestig en na die gesneuwelde kaptein en veldkornet genoem. In 1892 is die eerste erwe verkoop en het die gemeente ook 'n paar erwe aangekoop. In 1893 is die hoeksteen van die stewige klipkerk gelê. Ná die Anglo-Boereoorlog is dit vergroot tot die huidige gebou wat aan ongeveer 1 200 mense sitplek bied. Hierdie groot onderneming het onder leiding van ds. Faustmann geskied. Gedurende sy bediening het die donker wolke van die Tweede Vryheidsoorlog, die Rebellie van 1914 en die begin van die Eerste Wêreldoorlog oor Suid-Afrika getrek.
Christenskap in Suid-Afrika
Kaapprovinsie
Die oudste kerkgebou in die Kaapprovinsie is die Groote Kerk in Kaapstad. 'n Ander kerk van kultuurhistoriese belang is die Lutherse Kerk in Kaapstad. Reeds sedert 1742 het die Lutherse gemeente in Kaapstad 'n kerkgebou probeer bekom vir hul godsdiensoefeninge. Martin Melck, 'n lid van die gemeente, het in 1774 besluit om ŉ pakhuis op te rig waarin die gemeente kon vergader. Die gebou was nog nie behoorlik voltooi nie toe die gemeente in 1776 daarin begin vergader het. ln 1780 is toestemming verkry om openbare godsdiensoefening te hou. Die bestaande pakhuis is daarna volgens 'n ontwerp van Anton Anreith verander en het 'n Rococo-fasade met fyn krulversierings gekry. Die toring is in 1818 bygevoeg, terwyl die meeste van Anreith se versierings weer verwyder is. Vandag vorm die kerk in Strandstraat saam met die kosterhuis (gebou in 1787) en die Martin Melck-huis (vroeër die pastorie en gebou in 1881) 'n argitektoniese eenheid van reguit lyne, gekombineer met Barok-gewels.
Die gebou is in 1805 deur die huidige Strooidakkerk in die Paarl vervang. Die Strooidakkerk sou aanvanklik volgens 'n ontwerp van Thibault gebou word, maar 'n plan van maj. Georg Conrad Küchler, ŉ militêre ingenieur, is egter aanvaar. Hy het die kerk destyds vir die ekwivalent van R2 500 gebou. Later is die gebou vergroot en vandag is die binnekant eenvoudig, terwyl die buitekant pragtige gewels het. Die kerk is in 1966 tot nasionale gedenkwaardigheid verklaar. Talle bekende predikante, onder wie voorsitters van die Sinode, het hier gewerk en gepreek. Een van hulle, ds. P.G.J. Meiring (werksaam van 1907 tot 1921), was ook die eerste redakteur van De Kerkbode. 'n Voorbeeld van 'n kerk wat gebou is omdat die dorpenaars aanvanklik deel uitgemaak het van ŉ ander gemeente waarvan die kerkgebou ver van hulle geleë was, is die Nederduitse Gereformeerde kerk op Tulbagh. In 1743 het goewerneur Van Imhoff, wat op pad was na die Ooste, bevel gegee dat kerke gebou moes word vir die inwoners van Tulbagh en Malmesbury. Die gemeente van Tulbagh (vroeër Roodezand), wat toe gestig is, het in dieselfde jaar begin met die bou van 'n kerk, wat in 1756 voltooi is. Dit is vandag die oudste kerkgebou in Suid-Afrika wat in sy oorspronklike vorm bewaar gebly het.
Natal
Die kerk van St. Thomas in Berea, Durban, word baie nou verbind met sendingwerk in Natal. Op 23 Junie 1834 is daar op 'n openbare byeenkoms deur die inwoners van die omgewing van Durban besluit dat ŉ stadsplan ontwerp moes word en dat die stad na die goewerneur van die Kaap, sir Benjamin D'Urban, vernoem moes word. In die plan, wat waarskynlik deur kapt. Allen Francis Gardiner opgestel is, is daar ook voorsiening gemaak vir 'n kerkgebou. Kapt. Gardiner het in Maart 1835 die eerste sendingstasie in Natal gestig. Die eerste St. Thomaskerk is in 1864 voltooi. Die kerk self is stuksgewys in Engeland gebou en deur mev. D.V. Harcourt as ŉ geskenk na Suid-Afrika gestuur. Die geld was egter te min om die vervoerkoste van die kerk van die hawe af te verhaal, maar geld is gou ingesamel. Die kerk het spoedig te klein geword en daar is 'n ander een gebou. Die huidige St. Thomas-kerk dateer uit 1928.
Oliewenboskloof
Die Oliewenboskloof is 'n spruit wat in die Oos-Kaap, Suid-Afrika vloei. Dit is deel van die opvanggebied van die Groot-Visrivier.
Beleg van Yorktown
Dit was die laaste groot landstryd van die oorlog in die Noord-Amerikaanse Teater en het die Verenigde Koninkryk aangemoedig om vrede te beding nadat Cornwallis en sy leër oorgegee het. Dit het die Amerikaners se moreel, wat destyds laag was, ’n hupstoot gegee en Franse belangstelling in die oorlog weer aangewakker. Dit het ook die openbare steun vir die oorlog in Brittanje ondermyn.
Melanie Chartoff
Melanie Chartoff (gebore 15 Desember 1948) is 'n Amerikaanse aktrise, regisseuse, en vervaardiger. Sy is bekend vir haar rolle in die rolprent Alexander IRL (2017) en in die televisiereeks Switched at Birth (2011).
Vlag van Kanada
Geskiedenis
Die eerste bekende vlag wat in Kanada gewapper het die Kruis van Sint Joris wat John Cabot toe hy Newfoundland in 1497 bereik het. In 1534 het Jacques Cartier ’n kruis geplant in Gaspé met die Franse koninklike wapenskild met die fleur-de-lis. Sy skip het ’n rooi vlag met ’n wit kruis gehad wat op daardie tydstip die vlag van Frankryk was. Nieu-Frankryk het steeds die Franse militêre vlae van die periode gebruik.
Die Koninklike Unievlag is sedert die Britse nedersetting in Nova Scotia in 1621 in Kanada gebruik. Sedert die oorgawe van Frankryk aan die Verenigde Koninkryk in die vroeë 1760’s, is die Koninklike Unievlag, bekend as die Union Jack in die Verenigde Koninkryk gebruik as die de jure nasionale vlag, net soos in die Verenigde Koninkryk, tot met die aanvaarding van die huidige vlag in 1965.